Rumours (album)

Rumours er det ellevte studioalbumet til det britisk-amerikanske bandet Fleetwood Mac, utgitt 4. februar 1977 av Warner Bros. Records. Mesteparten er spilt inn i California i 1976, ble det produsert av bandet med Ken Caillat og Richard Dashut. Bandet ønsket å utvide den kommersielle suksessen til deres selvtitulerte album fra 1975. Gruppen spilte inn albumet i kjølvannet av samlivsbrudd blant medlemmene og kraftig narkotikabruk, som begge formet albumets tekster.
Etter utgivelsen av albumet gjennomførte Fleetwood Mac verdensomspennende turnee. Rumours ble bandets første album som toppet UK Albums Chart og toppet også den amerikanske Billboard 200. Sangene "Go Your Own Way", "Dreams", "Don't Stop" og "You Make Loving Fun" ble utgitt som singler, alle nådde USAs topp 10 og "Dreams" nådde nummer en.

Rumours ble umiddelbar en kommersiell suksess, og solgte over 10 millioner eksemplarer over hele verden på bare en måned etter utgivelsen. Det høstet stor anerkjennelse fra kritikere, med ros for produksjonskvaliteten og harmoniene, som var et samspillet mellom tre vokalister og albumet har inspirert musikere i mange forskjellige sjangre. Det vant Årets album ved Grammy Awards 1977. Det har solgt over 40 millioner eksemplarer over hele verden, noe som gjør det til et av de mest solgte albumene gjennom tidene. Det solgt til Diamond-sertifiseringer i flere land, inkludert Storbritannia, Canada og Australia, og har blitt sertifisert 20× platina i USA. I Norge havnet albumet på en syttende plass på VG-lista.

Albumet blir ofte betraktet som det som definere Fleetwood Macs lydbilde, selv om de startet som et bluesband. Rumours har også ofte blitt nevnt som et av de beste albumene gjennom tidene.

I 2003 ble den innlemmet i Grammy Hall of Fame. I 2018 ble den valgt for bevaring i National Recording Registry, det vil si at det ble ansett som "kulturelt, historisk eller kunstnerisk betydningsfull" av Library of Congress. I 2020 ble Rumours vurdert til det syvende beste albumet gjennom tidene på Rolling Stones liste over "500 Greatest Albums of All Time".

I 2004 ble Rumours remastret og gitt ut på nytt med et tilleggsspor, "Silver Springs", som hadde blitt utelatt fra originalen.

Spor 
Side A

 "Second Hand News" (Lindsey Buckingham) - 2:43
 "Dreams" (Stevie Nicks) - 4:14
 "Never Going Back Again" (L. Buckingham) - 2:02
 "Don't Stop" (Christine McVie) - 3:11
 "Go Your Own Way" (L. Buckingham) - 3:38
 "Songbird" (C. McVie) - 3:20

Side B

 "The Chain" (L. Buckingham, Mick Fleetwood, C. McVie, John McVie, S. Nicks) - 4:28
 "You Make Loving Fun" (C. McVie) - 3:31
 "I Don't Want to Know" (S. Nicks) - 3:11
 "Oh Daddy" (C. McVie) - 3:54
 "Gold Dust Woman" (S. Nicks) - 4:51

Medvirkende 
Fleetwood Mac

 Lindsey Buckingham – vokal, gitarer, dobro, perkusjon
 Stevie Nicks – vokal
 Christine McVie – vokal, keyboard, synthesizer
 John McVie - bassgitar
 Mick Fleetwood - trommer, perkusjon, elektrisk cembalo på "Gold Dust Woman"

Produksjon

 Ken Caillat - produsent, teknikker
 Richard Dashut - produsent, teknikker
 Fleetwood Mac – produsenter
 Chris Morris - assisterende teknikker
 Ken Perry – mastering
 Charlie Watts – mastering

Referanser 

Musikkalbum fra 1977